Document ID: /roh_data/filtered/fineweb-2-filterrobots_roh.jsonl.gz/62621

Auter che tar ils umens cuzza quest Tour de Suisse per las dunnas sulettamain dus dis. Omaduas etappas han lieu en la regiun da Fauenfeld. Igl è ina giada in emprim ed impurtant pass per il svilup dal sport da velo da dunnas.
Quai è in mument istoric ch’avess dentant gì da capitar gia daditg.
A questa premiera fan part 17 equipas, quatter equipas dal World Tour. Per il Swiss Cycling Team partan sis ciclistas ch’èn normalmain da chasa en il sport da mountainbiker, tranter auter er Jolanda Neff. La visiun dals organisaturs dal TdS è d’augmentar questa cursa sin tschintg etappas ils proxims onns. Quest emprim TdS a Frauenfeld custa radund 300’000 francs. Ils meds finanzials èn e vegnan er ad esser en l’avegnir la gronda sfida.